**Bodøs kulturliv** inneholder alt fra musikkfestivaler, til uteliv og puber, til de mer klassiske innslagene slik som for eksempel Nordnorsk Opera og Symfoniorkester.

Teater- og konserthus
---------------------

Stormen, Bodøs kulturkvartal. I forgrunnen ses biblioteket, mens en bak skimter konserthuset.
Stormen teater og konserthus åpnet 15. november 2014. Konserthuset består av tre scener, store og lille sal med henholdsvis 944 og 250 seter, samt Sinus, med en kapasitet på 460 personer.

Bibliotek
---------

Det første biblioteket i Bodø ble åpnet 22. desember 1899. Dette ble til fra innsamlede midler, mens bøkene kom fra Folkeskolen, Middelskolen og frøken Nærregaards leiebibliotek, dette utgjorde til sammen 5 700 bind. Den første bibliotekaren var Christian Lie, som tidligere var lærer. Gjennom år holdt biblioteket drift gjennom stønad fra Sparebanken og Brændevinssamlaget. Biblioteket flyttet så inn til museet i 1903. 
De fikk først kommunal støtte i 1904.
I 1945 ble Nazipropaganda fjernet og beslaglagt litteratur returnert. Planlegging av bibliotek med følgende valg: Eget hus, Rådhuset, kinoen, Nordlands privatbank eller et nytt samfunnshus. Valget ble på Rådhuset. Så i 1967 flytter biblioteket til Rådhuset og de første fagutdannede bibliotekarer ble ansatt. En egen barneavdeling åpnes i 1972. 1994 kom ny struktur i biblioteket, katalog og utlånssystemer på EDB, så 4 år senere blir katalogen tilgjengelig på nettet. I 2003 ble det ombygging av lokalene.

Høsten 2014 åpnet Stormen bibliotek og litteraturhus, som holder til i moderne lokaler i Nerbyen i sentrum.

Museer og kunstgallerier
------------------------

Nordlandsmuseet.
Bodø har et variert utvalg av museer, der den lokale kulturen og historien står sentralt i mange. Mest kjent er Norsk Luftfartsmuseum er mest kjent. Vitensenteret består av Luftforsvarsmuseet og et museum for sivil luftfart. Museet er lokalisert på Stormyra, der blant annet også Bodø krigshistoriske museum holder til. Dette museet har utstillinger om krigstida i Bodø og omegn. Museet driver også restaurering av Bremnes fort på Nordsia. Nordlandsmuseet har utstillinger om kystkultur, samisk kultur, vikingkultur og en utstilling om Bodøs byhistorie.

Saltstraumen Museum, som ligger ved tidevannsstrømmen Saltstraumen har en sommeråpen utstilling om strømmen, bygda og deres historie, i tillegg til flere forestillinger og rollespill. Området rundt Saltstraumen er også kjent for å ha de eldste arkeologiske funnene etter bosetning i Bodø, som kan dateres helt tilbake til eldre steinalder.

Kjerringøy handelssted er Norges best bevarte handelssted og ligger 50 minutter nord for Bodø sentrum med bil. Handelsstedet er fra slutten av 1700-tallet, og i høysesongen holder handelsstedet åpent for turister. Kjerringøy var en periode det rikeste handelsstedet i Nordland, takket være handelen og overnattingstilbudet med og for lofotfiskerne. Stedet er også kjent fra filmer som *Telegrafisten* og *Jeg er Dina*, samt TV-serien *Benoni og Rosa*.

Galleri Bodøgaard er Bodøs mest kjente galleri, med kulturhistorisk samling fra distriktet, ikonsamling og stor samling av nordnorske kunstnere. Ellers fins det en håndfull med andre mindre gallerier lokalisert rundt om i byen.

Kulturarrangementer
-------------------

Timbuktu under Parken Foto: Thor-Rune Hansen 
Bodø har også en rekke musikkfestivaler som går av stabelen hvert år. Nordland Musikkfestuke arrangeres hver sommer, og er sammen med Parkenfestivalen de to mest kjente musikkfestivalene i Bodø, der sistnevnte går av stabelen hver høst. Musikkfestuka er spesielt kjent for sine ulike lokasjoner på konsertene, slik som på byfjellet Keiservarden og Nyholmen. Bodø Hardcore Festival arrangeres hver høst eller vinter, mens Nødutgangfestivalen arrangeres hver sommer. Bodø Internasjonale Orgelfestival er holdes hver vår, og som ble arrangert for første gang i 2002.

Utesteder
---------

Dama Di Bodø
### Dama Di

Dama di  befinner seg i Sjøgata 18 og ble etablert sommeren 2010. Utestedet har som mål å være en arena for «Kunst, kaos og bar».

I lokalet befinner det seg en scene hvor det arrangeres bokbad, dukketeater, konserter, paneldebatter og DJ-opptredener.

### Sku bare

Sku Bare  befinner seg i Tiurveien 21-23. Utestedet ligger utenfor Bodø sentrum like ved Universitetet i Nordland.

Norlænningen Bodø
### Norlænningen

Norlænningen  (Åpnet 13. juni 1997) befinner seg i Storgata 16. Den har ofte artistopptredener og karaoke på sin scene.

### Sydøst

Sydøst Bodø
Sydøst  startet opp i 2008. Lokalene kan romme 330 gjester.

Hönter Bodø
### Hönter

Hönter  (Åpnet 4. februar 2012) tok over lokalet ligger i Moloveien 18 som tidligere hadde vært utestedet «Gründer.» Hönter har 80 sitteplasser, og kan ta inn rundt 350 gjester.

### Bloom Folkbar

Bloomfolkbar Bodø
Bloom Folkbar  (Åpnet 1. februar 2012) i Håloglandsgata 5 har tidligere vært drevet under med navnet «Barbeint» og «Peacock».

### Top13

I trettende og øverste etasje på Radisson Blu hotellet finner man Top13. som betegner seg selv som en «skybar» med utsikt over store deler av Bodø by.

### G-Nattklubb

G-Nightclub Bodø
G-nattklubb  (Åpnet 2004) ligger i Torgets Tilfluktsrom i Sjøgata 16.

### Piccadilly

Piccadilly Bodø
Piccadilly  er en pub som befinner seg i Storgata 4 B rett over gata fra Kafé Kafka.

### Kafé Kafka

Kafé Kafka Bodø
Kafé Kafka  er Bodøs eldste kaffehus og kulturkafè.

### Minibaren

Minibaren Bodø
Minibaren  er plassert i etasjen under Fram Kino og Bjørk Restaurant i glasshuset.

### Bryggerikaia

Bryggerikaia Bodø
Bryggerikaia  er en restaurant og bar som befinner seg i Sjøgata 1, langs by-kaien.

### Frost

Frost Bodø
Frost 
er en bar som befinner like ved torget med adresse Sandgata 10.

### Paviljongen

Paviljongen  er en bar og kafé som ligger på torget utenfor glasshuset, og har 200 sittplasser.

### Sinus

Sinus  (Åpnet i 1983) flyttet til sine nåværende lokaler i Storgata 7 i 1992. Stedet lå tidligere i kjelleren på Sjøhuset i Sjøgata 23. Sinus er kjent for sine konsertarrangementer, og i 2009 ble den administrative driften overtatt av Bodø Kulthurhus.

### Public

Public er en rockepub som ligger i Storgata 8.

Festivaler
----------

* Parkenfestivalen
* Bodø Jazz Open
* Bodø Hardcore Festival
* Bodø Internasjonale Orgelfestival

Referanser
----------

1. 1 2 3  «Slik blir TV-åpningen av «Stormen»». NRK Nordland. Besøkt 28. desember 2014.
2. ↑  «Arkivert kopi». Arkivert fra originalen 2. november 2013. Besøkt 5. november 2013.
3. ↑  «Norsk Luftfartsmuseum». Besøkt 17. november 2012.
4. ↑  «Bodø krigshistoriske museum». Besøkt 25. oktober 2013.
5. ↑  «Nordlandsmuseet». Besøkt 17. november 2012.
6. ↑  «Saltstraumen Museum». Besøkt 17. november 2012.
7. ↑  «Eldre steinalder». Historien om Bodø. Arkivert fra originalen 3. juli 2013. Besøkt 25. oktober 2013.
8. 1 2 3  «Kjerringøy handelssted». Kjerringøy.info. Arkivert fra originalen 15. oktober 2012. Besøkt 17. november 2012.
9. ↑  «Telegrafisten». Norsk Skoleforum. Arkivert fra originalen 25. april 2013. Besøkt 17. november 2012.
10. ↑  «Om Kjerringøy». Kjerringøy brygge. Arkivert fra originalen 3. juli 2013. Besøkt 17. november 2012.
11. ↑  «Filmlocation». Kjerringøy.info. Arkivert fra originalen 17. oktober 2012. Besøkt 17. november 2012.
12. ↑  «Galleri Bodøgaard». Arkivert fra originalen 4. november 2012. Besøkt 17. november 2012.
13. ↑  «Gallerier». Bodø i vinden. Arkivert fra originalen 23. september 2009. Besøkt 25. oktober 2013.
14. ↑  «Offisiell nettside». Nordland Musikkfestuke. Arkivert fra originalen 12. september 2011. Besøkt 14. januar 2013.
15. ↑  «Offisiell nettside». Parkenfestivalen. Besøkt 14. januar 2013.
16. ↑  «Bremnes spiller på Keiservarden». NRK Nordland. Besøkt 25. oktober 2013.
17. ↑  «Rocke-kanoner på Nyholms Skandse». NRK Nordland. Besøkt 25. oktober 2013.
18. ↑  «Offisiell nettside». Bodø Harcore Festival. Arkivert fra originalen 27. oktober 2006. Besøkt 14. januar 2013.  *Siden er nede per 14. januar 2013*
19. ↑  «Offisiell nettside». Klubb Nødutgang. Arkivert fra originalen 2. juni 2017. Besøkt 14. januar 2013.
20. ↑  «Offisiell nettside». Bodø Internasjonale Orgelfestival. Besøkt 14. januar 2013.
21. ↑  «Klart for orgelfestival». Avisa Nordland. Besøkt 25. oktober 2013.
22. ↑  «Offisiell nettside». Dama di. Arkivert fra originalen 3. november 2013. Besøkt 1. november 2013.
23. ↑  «Offisiell nettside». Sku Bare. [*død lenke*]
24. ↑  «Offisiell nettside». Norlænningen. Arkivert fra originalen 11. januar 2016. Besøkt 7. april 2019.
25. ↑  «Offisiell nettside». Sydøst.
26. ↑  «Offisiell nettside». Hönter. [*død lenke*]
27. ↑  «Offisiell nettside». Bloom Folkbar. Arkivert fra originalen 9. januar 2016.
28. ↑  «Offisiell nettside». Top13.
29. ↑  «Offisiell nettside». G-nattklubb.
30. ↑  «Offisiell nettside». Piccadilly. [*død lenke*]
31. ↑  «Offisiell nettside». Kafé Kafka.
32. ↑  «Offisiell nettside». Minibaren.
33. ↑  «Offisiell nettside». bryggerikaia.
34. ↑  «Offisiell nettside». Frost.
35. ↑  «Offisiell nettside». Paviljongen.
36. ↑  «Offisiell nettside». Sinus.